Vihara (atawa kawa jua dibaca ""wihara"") tu lamunnya di Indonésia sambatan ngaran rumah ibadah umat Buddha. Sebujurannya dalam Bahasa Sansekerta, vihara tu artinya biara wadah bikkhu Buddha tinggal. Banyak nang kada paham béda vihara lawan tempékong. Musababnya, bahari waktu Orde Lama cuma ada 5 agama resmi (Islam, Protéstan, Katolik, Hindu, wan Buddhisme). Jadi waktu itu banyak tempékong nang memakay ngaran ""vihara"" supaya kawa dapat izin ibadah. Jadinya sampay wayah ini banyak urang nang kada tahu bahwa vihara lawan tempékong tu béda. Vihara itu bangunan nang khusus dipakai gasan ibadah umat Buddha, sementara tempékong tu biasanya istilah gasan wadah ibadah umat Konghucu atau Taoisme nang beisian fungsi lain selain rumah ibadah. Bangunan tempékong biasanya berarsitéktur Cina, lamunnya bangunan vihara bisa macam-macam gaya arsitékturnya.

Sabagai anggota minoritas Demokrat di Kongres ke-109, sidin manggani'i maulah undang-undang nang ma'atur sanjata konvensional wan mempromosikan akuntabilitas publik dalam panggunaan dana federal. Sidin jua malakukan pajalanan rasmi ka Irupa Timur, Timur Tangah, wan Aprika. Salawas Kongres ke-110, sidin manggani'i maulah UU manganai lobi wan kaculasan pamilihan, parubahan iklim, terorisma nuklir, wan parawatan gasan personil militar AS nang bulik. Obama mangumumakan kampanye presidennya pada Pibuari 2007, wan dicalunakan pada Konvensi Nasional Demokrat 2008 lawan senator Delaware, Joe Biden sabagai pasangan kampanye. Dan Pada tanggal 4 Nupimbir 2008 Barack Obama sukses mangalahakan rivalnya senator John Mccain matan partai republik wan manjadi presiden Amirika ka-44 dan urang kulimbit hirang panambaian sabagai presiden Amirika Sarikat.

Arpah (bahasa Arab: جبل عرفة; Arafah) adalah wilayah tabuka dan luas di sabalah timur luar kuta suci umat Islam di Makkah, Arab Saudi. Di padang nang luas ini, pada asa hari (siang hari) tanggal 9 Dzulhijjah pada pananggalan Hijriyah bakumpulan labih matan dua juta umat Islam matan babagai buncu-buncu dunia gasan malaksanakan inti ibadah haji, ibadah Wukuf. Arpah gin biasanya manjadi ngaran anak bibinian suku Banjar.

Bahasa Arap Modern ba'asal matan Bahasa Arap Klasik nang sudah manjadi basa kasusastaraan dan basa liturgi Islam tumatan labih kurang abad ka-6. Abjad Arap ditulis matan kanan ka kiwa.

Ratu Zaléha lawan laki sidin Gusti Muhammad Arsyad umpat melawan Belanda lawan abah sidin Sultan Muhammad Séman. Waktu Bénténg Manawing gugur, sidin besembunyi di Lahéi imbah itu ke Mia di pinggiran Sungai Téwéh nang dianggap aman dari sasahan Belanda. Laki sidin sudah menyerah setahun sebelum gugurnya Bénténg Manawing. Waktu Sultan Muhammad Séman gugur di médan perang wan Bénténg Manawing gugur, imbah itu Panglima Batur gén tetangkap jua tahun 1905, maka Perang Banjar dinyatakan tuntung sudah. Bubuhan pejuang nang kada hakun menyarah dibuang keluar dari banua Kesultanan Banjar sabagai tawanan perang. Ratu Zaléha sudah uyuh banar lahir lawan batin sidin, maka akhirnya tahun 1906 sidin diasingakan ke Bogor meumpati laki sidin nang sudah bedahulu diasingakan di sana.